หุ้นสหรัฐฯปิดในแดนบวก
ตลาดหุ้นสหรัฐปิดในแดนบวก จากผลประกอบการบริษัทต่างๆ ขณะที่ราคาน้ำมันนิวยอร์กปรับลดต่ำกว่า100ดอลลาร์
21 ม.ค. 2555

ตลาดหุ้นสหรัฐปิดในแดนบวก จากผลประกอบการบริษัทต่างๆ ขณะที่ราคาน้ำมันนิวยอร์กปรับลดต่ำกว่า100ดอลลาร์
ตลาดหุ้นสหรัฐฯวานนี้(20ธ.ค.) ปิดในแดนบวกจากรายงานผลประกอบการอันแข็งแกร่งของหลายบริษัททั้งไมโครซอฟต์และไอบีเอ็ม ทว่าผลประกอบการอันน่าผิดหวังของกูเกิล ก็ฉุดให้แนสแดค กลายเป็นดัชนีตัวเดียวที่ปิดลบ       ดัชนีหุ้นดาวโจนส์ เพิ่มขึ้น 96.50 จุด (0.76 เปอร์เซ็นต์) ปิดที่ 12,720.48 แนสแดค ลดลง 1.63 จุด (0.06 เปอร์เซ็นต์) ปิดที่ 2,786.70 เอสแอนด์พี เพิ่มขึ้น 0.88 จุด (0.07 เปอร์เซ็นต์) ปิดที่ 1,315.38 ขณะที่ราคาน้ำมันนิวยอร์กปรับลดต่ำกว่า100ดอลลาร์หลังตลาดยังกังวลต่ออุปสงค์ที่อ่อนแอในสหรัฐฯ สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกุมภาพันธ์ ลดลง 1.93 ดอลลาร์ ปิดที่ 98.46 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนมีนาคม ลดลง 1.69 ดอลลาร์ ปิดที่ 109.86 ดอลลาร์ต่อบาร์เรล